Η Νομική Κατασκευή της Διεθνούς Διοίκησης Εδαφών:
Creators: name: Χασεκίδου, Θεοδώρα Δημητρίου
Publisher: name: Aristotle University of Thessaloniki
Year: 2010
Subjects: Διεθνής Διοίκηση
Διοίκηση Εδαφών
Κοσσυφοπέδιο/ Αν. Τιμόρ
International Administration
Territorial Administration
Kosovo/ E. Timor

description: Στην εργασία αυτή ανέλυσα τη νομική κατασκευή της διεθνούς διοίκησης εδαφών (δ.δ.ε.), θέλοντας να αποδείξω ότι αποτελεί ένα σημαντικό εργαλείο για τους φορείς της διεθνούς κοινότητας, προκειμένου αφενός να διασφαλίσουν τη διεθνή ειρήνη και ασφάλεια και αφετέρου να προωθήσουν συγκεκριμένα πολιτικά χαρακτηριστικά προς τις κοινωνίες όπου εφαρμόζεται. Βασικό επιχείρημα της εργασίας μου είναι ότι η εν λόγω νομική κατασκευή, είναι από τη μια ένα πολύ σημαντικό εργαλείο για την προστασία των ανθρωπίνων δικαιωμάτων και την διασφάλιση της διεθνούς ειρήνης και ασφάλειας. Από την άλλη όμως ελλοχεύει ο κίνδυνος εκτροπής του θεσμού σε καταχρηστικές πρακτικές που θα μπορούσαν να οδηγήσουν σε ρωγμές και παρεμβάσεις στο μοντέλο της κρατικής κυριαρχίας, κλονίζοντας τη διεθνή αρχιτεκτονική ασφάλειας. Η άποψή μου λοιπόν είναι ότι εμφανίζεται έντονη η ανάγκη για τη θεσμοθέτηση δικλείδων ασφαλείας. Για να καταλήξω στο παραπάνω επιχείρημα ξεκίνησα από την ιστορική αναδρομή της δ.δ.ε., προκειμένου να προσδιορισθεί το πλαίσιο εφαρμογής της διαχρονικά, καθώς και τα βασικά χαρακτηριστικά της έννοιας, όπως αυτά εξελίχθηκαν στην πάροδο του χρόνου. Συνέχισα επικεντρώνοντας στη μελέτη καθεστώτων συναφών με τη δ.δ.ε., με στόχο αφενός το διαχωρισμό συγχεόμενων συχνά εννοιών και αφετέρου την ανάδειξη των ιδεολογικών χαρακτηριστικών της τελευταίας, μέσα από τη συγκριτική της ανάλυση με τα εν λόγω καθεστώτα. Κλείνοντας το πρώτο κεφάλαιο ανέλυσα τα βασικά χαρακτηριστικά της δ.δ.ε., υποστηρίζοντας ότι αυτά είναι τα εξής: 1) Αποτελεί επίσημη διοικητική δομή, που ασκείται επί διακριτής εδαφικής μονάδας και μπορεί να εκτείνεται είτε σε συγκεκριμένες εκφάνσεις της διοικητικής δραστηριότητας είτε συνολικά στη διοίκηση της περιοχής, 2) η διοίκηση αυτή ασκείται από διεθνή φορέα, 3) εφαρμόζεται προκειμένου να καλύψει κενά κυριαρχίας ή διακυβέρνησης της υπό διοίκηση εδαφικής μονάδας, 4) ο ασκών τη διοίκηση φορέας δεν αποκτά κυριαρχικά δικαιώματα επί του υπό διοίκηση εδάφους, 5) αποτελεί μία νομική κατασκευή με έντονα πολιτικό χαρακτήρα, και ως εκ τούτου απαιτεί τη συνδρομή συγκεκριμένων προϋποθέσεων προκειμένου να νομιμοποιηθεί τυπικά αλλά και ουσιαστικά. Στο δεύτερο κεφάλαιο διερεύνησα τη νομική θεμελίωση της δ.δ.ε. Ασχολήθηκα με τη νομιμοποίηση που αντλείται από τη συναίνεση, από το κεφάλαιο VI και από το κεφάλαιο VII του Καταστατικού Χάρτη του ΟΗΕ και από τις λεγόμενες σιωπηρές και εθιμικές αρμοδιότητες των οργάνων του ΟΗΕ. Επικεντρώθηκα στα παραδείγματα της διοίκησης του Κονγκό, της Καμπότζης, της Σομαλίας, του Κοσσυφοπεδίου και του Ανατολικού Τιμόρ, λόγω του ξεχωριστού χαρακτήρα αυτών των εγχειρημάτων, που συνδέεται με τη νομική θεμελίωση εκάστου εξ αυτών, αλλά και την εν γένει σημασία τους στην εξέλιξη του θεσμού της δ.δ.ε. Τέλος, αφού συνόψισα τα βασικά χαρακτηριστικά της νομικής θεμελίωσης της έννοιας, ανέλυσα ορισμένους από τους προβληματισμούς που γεννιούνται και συγκεκριμένα: Πρώτον ότι η δ.δ.ε. συνιστά ένα χρήσιμο και απαραίτητο όπλο στο δικαιικό οπλοστάσιο του ΟΗΕ και της διεθνούς κοινότητας. Δεύτερον ότι η παρεμβατική της φύση στο σκληρό πυρήνα της κρατικής κυριαρχίας και του κρατοκεντρικού μοντέλου ασφάλειας συνεπάγεται μεγάλη ευθύνη σε ό,τι αφορά τη νομιμοποίηση- σε κάθε μία περίπτωση- και στην εφαρμογή της. Και τρίτον η έκταση των διοικητικών αρμοδιοτήτων των ασκούντων τη δ.δ.ε. οργάνων θα πρέπει να ελέγχεται με ιδιαίτερη αυστηρότητα.
description: In my work I analyzed the legal concept of International Territorial Administration (I.T.A.), aiming to prove that it is a crucial tool concerning international community institutions in order to ensure international peace and stability and also to promote specific political characteristics inside the societies it is exercised. The basic argument is that while I.T.A. forms an instrument for the protection of human rights as well as of international peace and stability, could also be misused causing breaches in the state sovereignty model, unsettling the international security architecture. I argue that on the basis of the above appears the need for imposing safety valves concerning the use of the above legal concept. In order to reach my main argument I began with a historical retrospection of the I.T.A., so that I shape its context through time and its basic characteristics as they got evolved through time. I continued by focusing on the study of regimes similar to the I.T.A. in order on the one hand to diversify among often confused institutions and on the other hand to indicate the specific ideological and political elements of the latter, through a comparative examination. Concluding the first chapter I analyzed the basic characteristics of I.T.A. arguing that these are: 1)It is an official administrative structure exercised on specific territory and extended either on specific aspect of the administration or on the administration of the territory as a whole, 2) the administration is exercised by an international institution, 3) it is exercised in order to cover lack of sovereignty or governance of the territory in question, 4) the institution exercising the administration does not obtain sovereignty rights on the territory, 5) ITA is a legal construction with an intense political character and therefore it requires the fulfillment of specific prerequisites in order to be both typically and formally legitimized. In the second chapter I examined the legal foundation of the I.T.A. I analyzed its legitimization, which is derived from consent, from chapter VI and from chapter VII of the UN Charter, as well as from the so called implied and customary powers of the UN organs. I focused on the cases of Congo, Cambodia, Somalia, Kosovo and East Timor, on the basis of the distinguished nature of the above mentioned efforts, which is linked to the legal foundation of each one of them as well as on the basis of their importance concerning the evolution of the institution of the I.T.A.. Finally, after summarizing the basic elements of the legal foundations of I.T.A, I went on analyzing some matters which are raised concerning I.T.A.: First that ITA is a valuable and necessary legal tool for the UN and the international community. Second, that its intervening nature on the hard core of state sovereignty and the state- centered model of international security implies great responsibility concerning its legitimization –in each one case- and implementation. Third, that the extent of the administrative powers of the institutions exercising the international territorial administration should be strictly checked.